Document ID: 32005D0004

RÅDETS AFGØRELSE
af 22. december 2004
om indgåelse af en aftale i form af brevveksling mellem Det Europæiske Fællesskab og Den Palæstinensiske Befrielsesorganisation (PLO) til fordel for Vestbredden og Gaza-stribens Palæstinensiske Myndighed om gensidige liberaliseringsforanstaltninger og erstatning af protokol nr. 1 og 2 til interimsassocieringsaftalen mellem EF og Den Palæstinensiske Myndighed
(2005/4/EF)
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab, særlig artikel 133, sammenholdt med artikel 300, stk. 2, første afsnit, første punktum,
under henvisning til forslag fra Kommissionen, og
ud fra følgende betragtninger:
(1)
I henhold til artikel 12 i Euro-Middelhavs-interimsassocieringsaftalen om handel og samarbejde mellem Det Europæiske Fællesskab på den ene side og Den Palæstinensiske Befrielsesorganisation (PLO) til fordel for Vestbredden og Gaza-stribens Palæstinensiske Myndighed (i det følgende benævnt »Den Palæstinensiske Myndighed«) på den anden side (1) (i det følgende benævnt »interimsassocieringsaftalen«), hvorved der oprettes en associering, som trådte i kraft den 1. juli 1997, skal Fællesskabet og Den Palæstinensiske Myndighed gradvist indføre større liberalisering af bl.a. den indbyrdes samhandel med landbrugsprodukter af betydning for begge parter. Det fastsættes endvidere i artikel 14, at Fællesskabet og Den Palæstinensiske Myndighed fra den 1. januar 1999 skal undersøge situationen med henblik på at fastlægge de foranstaltninger, de skal anvende fra den 1. januar 2000 i overensstemmelse med målsætningen, jf. førnævnte artikel 12.
(2)
Kommissionen har på Fællesskabets vegne forhandlet sig frem til en aftale i form af brevveksling, som skal erstatte protokol nr. 1 og 2 til interimsassocieringsaftalen.
(3)
De nødvendige foranstaltninger til gennemførelse af denne afgørelse bør vedtages i overensstemmelse med Rådets afgørelse 1999/468/EF af 28. juni 1999 om fastsættelse af de nærmere vilkår for udøvelsen af de gennemførelsesbeføjelser, der tillægges Kommissionen (2) -
TRUFFET FØLGENDE AFGØRELSE:
Artikel 1
Aftalen i form af brevveksling mellem Det Europæiske Fællesskab og Den Palæstinensiske Befrielsesorganisation (PLO) til fordel for Vestbredden og Gaza-stribens Palæstinensiske Myndighed om gensidige liberaliseringsforanstaltninger og erstatning af protokol nr. 1 og 2 til interimsassocieringsaftalen mellem Det Europæiske Fællesskab og Den Palæstinensiske Myndighed godkendes herved på Fællesskabets vegne.
Teksten til aftalen er knyttet til denne afgørelse.
Artikel 2
De nødvendige foranstaltninger til gennemførelsen af bestemmelserne i protokol nr. 1 og 2 vedtages efter proceduren i artikel 3.
Artikel 3
1. Kommissionen bistås af de udvalg, der er nedsat ved bestemmelserne i forordningerne om de pågældende fælles markedsordninger, eller af det toldkodeksudvalg, der er nedsat ved artikel 248a i Rådets forordning (EØF) nr. 2913/92 af 12. oktober 1992 om indførelse af en EF-toldkodeks (3).
2. Når der henvises til dette stykke, anvendes artikel 4 og 7 i afgørelse 1999/468/EF.
Perioden i artikel 4, stk. 3, i afgørelse 1999/468/EF fastsættes til en måned.
3. Udvalget vedtager selv sin forretningsorden.
Artikel 4
Formanden for Rådet bemyndiges herved til at udpege den person, der er beføjet til at undertegne aftalen med bindende virkning for Fællesskabet.
Udfærdiget i Bruxelles, den 22. december 2004.

Labels: 18
3
15
5